cyanic-selkie/wikianc huggingface dataset:
மேற்கு நோக்கிய பயணம்
மேற்கு நோக்கிய பயணம் (Journey to the West) என்பது 16 ஆம் நூற்றாண்டில் மிங் வம்சத்தின் போது வெளியிடப்பட்ட ஒரு சீன புதினமாகும். இது வூ செங்கன் என்பவரது படைப்பாகும். இது சீன இலக்கியத்தின் நான்கு சிறந்த செம்மொழி புதினங்களில் ஒன்றாகும். ஆர்தர் வாலியின் பிரபலமான சுருக்கப்பட்ட மொழிபெயர்ப்பு  'மங்க்கி (குரங்கு) என்பது ஆங்கிலம் பேசும் நாடுகளில் நன்கு அறியப்பட்டதாகும்.
மேற்கு நோக்கிய பயணத்திற்கான வலுவான வேர்கள் சீன நாட்டுப்புற மதம், சீன புராணங்கள், கன்பூசியம், தாவோயியம் மற்றும் புத்த தத்துவம் போன்றவைகளும், பலதெய்வ தாவோயிய தத்துவம் மற்றும் புத்த போதிசத்துவர், இன்னும் சில சீன மத மனப்போக்குகளுக்கான பிரதிபலிப்பு இன்று உள்ளன. இந்த கதை சில நேரத்தில் ஒரு நகைச்சுவை சாகசக் கதையாகவும், சீன அதிகாரத்துவத்தின் நகைச்சுவையான நையாண்டியாகவும், ஆன்மீக நுண்ணறிவின் ஒரு வசந்தமாகவும், உருவாக்கப்ப்ட சக்தியாகவும் மற்றும் நற்பண்புகளால் நிறைந்த பயணிகளின் குழு அறிவொளியை நோக்கி பயணிக்கும் ஒரு விரிவான கதையாகும்.
படைப்புரிமை
thumb|320x320px| நான்கு கதாநாயகர்கள், இடமிருந்து வலமாக: சன் வுகோங், தாங் சான்சாங் (வெள்ளை டிராகன் குதிரையில்), ஜு பாஜி, மற்றும் ஷா வுஜிங் 16 ஆம் நூற்றாண்டில் வூ செங்கன் என்பவரால் அநாமதேயமாக எழுதப்பட்டு வெளியிடப்பட்டதாக மேற்கு நோக்கிய பயணம் கருதப்படுகிறது. இலக்கிய அறிஞரும் அமெரிக்காவின் முன்னாள் தூதருமான ஹு ஷிஹ், வூவின் சொந்த ஊர் மக்களே இதற்கு ஆரம்பத்தில் காரணம் என்று எழுதினார். மேலும் 1625 ஆம் ஆண்டிலேயே பதிவுகளை வைத்திருந்தார். ஆகவே, தூதர் ஹு கூறுகையில், மேற்கு நோக்கிய பயணம் ஆரம்பகால சீன புதினங்களில் ஒன்றாகும் என்பதற்கான ஆதாரமாக ஆசிரியரின் பதிவு அதிகாரப்பூர்வமாக ஆவணப்படுத்தப்பட்டுள்ளது. சமீபத்திய ஆய்வுகள் இந்த பண்புக்கூறு குறித்து சந்தேகங்களை ஏற்படுத்துகிறது. பிரவுன் பல்கலைக்கழக சீன இலக்கிய அறிஞர் டேவிட் லாட்டிமோர் இவ்வாறு கூறுகிறார்: "தூதரின் நம்பிக்கை மிகவும் நியாயமற்றது. வர்த்தமானி சொல்வது என்னவென்றால், வூ செங்கன் தி ஜர்னி டு தி வெஸ்ட் என்ற ஒன்றை எழுதினார்''. இது இப்புதினத்தை குறிப்பிடவில்லை. கேள்விக்குரிய இந்தப்பணி கதையின் மற்ற பதிப்பாகவோ அல்லது வேறு ஏதேனும் இருந்திருக்கலாம். "
வெளி இணைப்புகள்
பகுப்பு:சீன இலக்கியம் பகுப்பு:புதினங்கள்
ஓல்கா குரிலென்கோ
ஓல்கா கான்ஸ்டான்டினோவ்னா குரிலென்கோ (Olga Konstantinovna Kurylenko) (பிறப்பு: 14 நவம்பர் 1979) என்பவர் உக்ரேனிய - பிரான்சு நாட்டு நடிகை மற்றும் வடிவழகி ஆவார். இவர் தனது 13 வயதில் வடிவழகியாக அறிமுகமானார், அதை தொடர்ந்து தனது 16 வயதில் வடிவழகி தொழிலைத் தொடர பிரான்சு நாட்டிற்கு சென்றார், மற்றும் 2005 இல் தனது நடிப்பு வாழ்க்கையைத் தொடங்கினார்.
இவர் நடிப்பில் 2007 ஆம் ஆண்டு வெளியான ஹிட்மேன் என்ற படத்தில் நிகா போரோனினாவாக நடித்ததற்காக அவர் ஒரு நடிகையாக வெற்றியைக் கண்டார். பின்னர் ஜேம்ஸ் பாண்ட் திரைப்பட வரிசையில் 2008 ஆம் ஆண்டு வெளியான குவாண்டம் ஆஃப் சோலஸ் என்ற படத்திலும் டு தி ஒண்டெர் (2012), ஒபிலிவின் (2013), மொமெண்ட்டும் (2015), த ரூம் (2019) மற்றும் 2021 ஆம் ஆண்டு வெளியான மார்வெல் திரைப் பிரபஞ்சத் திரைப்படமான பிளாக் விடோவ் போன்ற பல திரைப்படங்களில் நடித்துள்ளார்.
வெளி இணைப்புகள்
பகுப்பு:1979 பிறப்புகள் பகுப்பு:வாழும் நபர்கள் பகுப்பு:பிரான்சியத் திரைப்பட நடிகைகள் பகுப்பு:மாதிரி நடிகைகள் பகுப்பு:பிரான்சிய தொலைக்காட்சி நடிகைகள் பகுப்பு:உக்ரேனிய திரைப்பட நடிகைகள் பகுப்பு:மீநாயகன் திரைப்பட நடிகர்கள்
அகச் சிவப்பு அலை கண்டறிவான்
அகச் சிவப்பு அலை கண்டறிவான் (Infrared detector) என்பது வெப்பக் கதிர்வீச்சை மின்னழுத்த மாற்றமாக உணர்ந்து காட்டும் கருவியாகும். வெப்பநிலை சார்தடை, வெப்ப மின் இரட்டை போன்ற இரண்டு முக்கியமான குறிப்பிடத்தக்க  கண்டறிவான்கள்  நடைமுறையில் பயன்படுத்தப்படுகின்றன.
அகச்சிவப்புக் கதிர் வீச்சின் வெப்ப விளைவுகளை பல வெப்பநிலை சார்ந்து நிகழ்வுகள் மூலம் தொடர முடியும். சூரியக்கதிரளவி நுண்சூரியக்கதிரளவி ஆகிய கருவிகள் மின்தடையை அடிப்படையாகக் கொண்டவையாகும். வெப்ப இரட்டைகளும், வெப்ப மின் அடுக்குகளும் வெப்பமின் விளைவுகளைப் பயன்படுத்துகின்றன. கேலே கதிர்வீச்சு அளவி வெப்பப் பெருக்கத்தைப் பயன்படுத்துகிறது. அகச்சிவப்பு அலைமாலை அளவிகள் பரவலாக மீவெப்ப மின்சாரக் கண்டறிவான்களைப் பயன்படுத்துகின்றன.
ஒளியனியல் கண்டறிவான்களின் நேரமும் உணர்திறனும் அதிகமாக உள்ளன என்று கண்டறியப்பட்டுள்ளது. ஆனால் பொதுவாக இவற்றின் ஓசையைக் குறைக்க குளிரூட்டப்பட வேண்டியுள்ளது. இவற்றிலுள்ள உட்பொருட்கள் குறுகலான பட்டை இடைவெளி கொண்ட குறைக்கடத்திகளாக உள்ளன. அகச்சிவப்பு கதிரியக்க நிகழ்வு ஒளியன்களால் மின்னணுவியல் கிளர்வுகளை வெளிப்படுத்த இயலும். ஒளி மின்கடத்து கண்டறிவான்களில் கண்டறிவானின் மின்தடைமை கண்காணிக்கப்படுகிறது. ஒளிமின்னழுத்தக் கண்டறிவான்களில் பி-என் சந்திப்பு உள்ளது. இச்சந்திப்பில் ஒளிமின்னழுத்த மின்சாரம் ஒளியூட்டும்போது தோன்றுகிறது.
சில கண்டறிவான் பகுதிப்பொருட்கள்:
பாதரச காட்மியம் தெலூரேட்டு்
ஈயசெலீனைடு
மேற்கோள்கள்
பகுப்பு:இயற்பியல்
மாமன் மகள் (1995 திரைப்படம்)
மாமன் மகள் (Maaman Magal) 1995ல் வெளிவந்த தமிழ் திரைப்படமாகும். இதனை குரு தனபால் இயக்கியிருந்தார். இதில் சத்யராஜ், மீனா, கவுண்டமணி மற்றும் மனோரமா ஆகியோர் நடித்திருந்தனர்.
உற்பத்தி
இத்திரைப்படத்தில் சத்யராஜ் பல காட்சிகளில் ஒரு பெண் கதாபாத்திரத்தில் நடித்துள்ளார். அவருடைய குரலுக்கு ஹேமா மாலினி பின்னணிக்குரல் கொடுத்தார்.
ஆதாரங்கள்
பகுப்பு:1995 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ஆதித்தியன் இசையமைத்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:மீனா நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:மணிவண்ணன் நடித்த திரைப்படங்கள்
மதுரைக் கணக்காயனார்
சங்ககாலப் புலவர் நக்கீரர் இந்தக் கணக்காயனாரின் மகன்.
அகநானூறு 336 - குறிஞ்சி
அல்லகுறிப் பட்ட தலைவன் தன் நெஞ்சோடு பேசுகிறான்.
அவள் பசும்பூட் பாண்டியனின் பொதியமலையில் பூத்த காந்தள் மலர் போல் மணக்கும் கூந்தலையும், நெற்றியையும் உடையவள்.
வென்வேற் பொறையனுக்கும் கொல்லிமலைக்கும் உள்ள தொடர்பைப் போல நட்பினை உடையவள்.
தொகுபோர்ச் சோழன் பொருள்மலி பாக்கத்து (பட்டினப்பாக்கத்து) மோதும் கடல்லை போல நெஞ்சே! நீ அலைமோதுகிறாய்.
என்கிறான்.
அகநானூறு 342 - குறிஞ்சி
தலைவன் தலைவியை அடைய வருகிறான். குறியிடம் பிழைபட்டுவிடுகிறது. அவளை அடையமுடியவில்லை. வறிது மீளும்போது தன் நெஞ்சோடு பேசுகிறான்.
நெஞ்சே! நீ யார்? நீயும் நானும் ஒன்றுதானே? கிளைஞன்தானே? ஏன் கலங்குகிறாய்?
புறநானூறு 330
பகைவேந்தன் படை தன்னைத் தாண்டி வராவண்ணம் தான் ஒருவனாகவே தன் வாளைக்கொண்டு தடுத்து நிறுத்தினான். பொங்கிவரும் கடலுக்கு ஆழிக்கரை போல நின்றான்.
அவனைப் பாடிக்கொண்டு அவன் இல்லத்துக்குச் சென்றவர்களுக்கு வாரி வாரி வழங்கினான். வாங்குவோர் தாங்கமுடியாத அளவுக்கு மிகுதியாக வழங்கினான்.
பகுப்பு:சங்கப் புலவர்கள்
காயத்திரி குப்தா
காயத்திரி குப்தா (Gayatrhi Gupta) ஒர் இந்திய தெலுங்கு மொழி நடிகை மற்றும் தொலைக்காட்சி தொகுப்பாளர் ஆவார். குப்தா தன்னுடைய முற்போக்கான கொள்கைகளால் மற்றும் தாராளவாத கருத்துகளால் எல்லாராலும் அறியப்பட்டார். இவர் தெலுங்கு செய்தி ஊடகங்களில் நடத்திய விவாதங்கள் அனைவராலும் அறியப்பட்டது. மேலும் சினிமாவிலும் நடிப்பதைப் பற்றி நன்கு அறிந்தவர். இவர் நேர்மையானவர் மற்றும் வெளிப்படையானவர்.
வாழ்க்கை
குப்தா தன் சினிமா தொழிலுக்காக ஐதராபாத் சென்றார். 2006 ஆம் ஆண்டு முதல் சக்சி தொலைக்காட்சியில் தன் வாழ்க்கையைத் தொடங்கினார்.
சினிமா வாழ்க்கை
பெல்லிகி முந்து என்ற குறும்படத்தில் நடித்து பிரபலமானார். குப்த ஐசுகீரிம் 2 மற்றும் பிடா ஆகிய திரைப்படங்களில் நடித்து புகழ்பெற்றார். இவர் பல்வேறு துறைகளில் பாடகராக, பாடலாசிரியராக, தன்விருப்பநடையில் இயக்குனராகவும் தன் திறமையை வெளிக்காட்டினார். 2017 ஆம் ஆண்டு நின்னு சுத்து உண்ணா என்ற இசை காணொளியை இயக்கினார்.
திரைப்பட வரலாறு
அமர் அக்பர் அந்தோனி (2018) மித்தாய் (2018) கிசு இசு பேங்கு பேங்கு (2017) பிடா (2017) சந்தியாலா ரசினா பிரேம கதா (2017) ஐசு கிரீம் 2 (2014) கோபாரி மாதா துபாய் ரிடென் ஐதிராபாதி நிருடுயோகா நாட்டுலு (வெப்சரிசு)
குறும் படங்கள்
பெல்லிகி முந்து (2015) ராமு ஆன் தி ரோடு (2017)
சர்ச்சை
தெலுங்கு திரைப்பட இயக்குனர் தன் படங்களில் நடிக்க ஏற்றுக் கொண்ட பின் தன்னை பாலியியல் பலாத்காரம் செய்ய முயன்றதாகவும், பாலியியல் ஆதாயங்களைக் கேட்டதாகக்  கூறியதால் சர்ச்சை எழுந்தது.
மேற்கோள்கள்
பகுப்பு:தெலுங்கு நடிகைகள்
சிவதாபுரம் முத்து முனியப்பன் கோயில்
சிவதாபுரம் முத்து முனியப்பன் கோயில் தமிழ்நாட்டில் சேலம் மாவட்டம், சிவதாபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நிங்போடாங் தொடர்வண்டி நிலையம்
நிங்போடாங் தொடர்வண்டி நிலையம் (சீனம்: 宁波东站, Nigbodong Railway Station), அல்லது நிங்போ கிழக்கு தொடர்வண்டி நிலையம் சீனாவின் நிங்போ மாவட்டத்தில் அமைந்துள்ள யாங்தெய்வன் தொடர்வண்டி நிலையத்தின் ஓர் அங்கம். இந்த தொடர்வண்டி நிலையம், முதலில் சரக்குப் போக்குவரத்திற்காக ஆரம்பிக்கப்பட்டதாகும். இதன் அருகே உள்ள நிங்போ தொடர்வண்டி நிலையம் மறுசீரமைக்கப்பட்ட பொழுது, 2010ம் வருடம் செப்டம்பர் 8ம் நாள், இந்தத் தொடர்வண்டி நிலையம் பயணியர் பயன்பாட்டிற்காகத் திறக்கப்பட்டது. பின்னா், நிங்போ தொடர்வண்டி நிலையம் மறுசீரமைப்புப் பணி நிறைவடைந்ததும், இந்த நிலையம் நிங்போவின் இரண்டாம் நிலைத் தொடர்வண்டி நிலையமாக மாற்றப்பட்டது.
போக்குவரத்து
யிங்சூ மாவட்டத்தையும் ஜியாங்டாங் மாவட்டத்தையும் இணைக்கும் தெற்கு சங்சியன் பிரதான நெடுஞ்சாலை, நிங்போடாங் தொடர்வண்டி நிலையத்தைக் கடந்து செல்கிறது.
குறிப்புகளும் மேற்கோள்களும்
பகுப்பு:தொடருந்து நிலையங்கள்
இண்டியம் அசிட்டேட்டு
இண்டியம் அசிட்டேட்டு (Indium acetate) In(CH3COO)3 என்ற மூலக்கூற்று வாய்ப்பாட்டால் குறிக்கப்படும் சேர்மமாகும். இண்டியம் தனிமத்தின் அசிட்டேட்டு உப்பு என இது வகைப்படுத்தப்படுகிறது. நீர், அசிட்டிக் அமிலம் மற்றும் கனிம அமிலங்களில் இண்டியம் அசிட்டேட்டு கரையும். CuInS2 போன்ற சூரிய மின்கலப் பொருட்கள், இண்டியம் பாசுபைடு, குறைக்கடத்தி நுண்படிகங்கள் போன்ற இண்டியம்-கொண்ட சேர்மங்கள் தயாரிப்பதற்கான முன்னோடிச் சேர்மமாக இது பயன்படுகிறது.
தயாரிப்பு
உறைந்த அசிட்டிக் அமிலத்துடன் இண்டியம் அல்லது மூவெத்தில் இண்டியம் ஆகியவற்றைச் சேர்த்து வினைபுரியச் செய்வதன் மூலம் இண்டியம் அசிடேட்டைத் தயாரிக்கலாம்.
வேதிப்பண்புகள்
புரோப்பியானிக் அமிலத்துடன் இண்டியம் அசிட்டேட்டு வினைபுரிகிறது.:
மேற்கோள்கள்
பகுப்பு:இண்டியம் சேர்மங்கள் பகுப்பு:அசிட்டேட்டுகள்
ஓகைப்பேரையூர் ஜகதீசுவரர் கோயில்
ஓகைப்பேரையூர் ஜகதீசுவரர் கோயில் (பேரெயில், வங்காரப்பேரையூர்) தேவாரப் பாடல் பெற்ற தலங்களில் காவிரி தென்கரைத் தலங்களில் 114ஆவது சிவத்தலமாகும்.
அமைவிடம்
அப்பர் பாடல் பெற்ற இத்தலம் திருவாரூர் மாவட்டத்தில் திருவாரூர் வட்டத்தில் அமைந்துள்ளது. சோழநாட்டின் தலைநகரான திருவாரூரின் கோட்டையாக விளங்கிய தலமாகும்.
இறைவன், இறைவி
இத்தல இறைவன் ஜகதீஸ்வரர், இறைவி ஜகந்நாயகி.
சிறப்பு
பேரெயில் முறுவலார் என்ற பெண்புலவர் பிறந்த ஊர். இவரது பாடல்கள் புறநானூறு மற்றும் குறுந்தொகையில் உள்ளன.
இவற்றையும் பார்க்க
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
கனபாபுரம் ஊராட்சி
கனபாபுரம் ஊராட்சி (Ganapapuram Gram Panchayat), தமிழ்நாட்டின் திருவண்ணாமலை மாவட்டத்தில் உள்ள கீழ்பென்னாத்தூர் வட்டாரத்தில் அமைந்துள்ளது. இந்த ஊராட்சி, கீழ்பென்னாத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1495 ஆகும். இவர்களில் பெண்கள் 749 பேரும் ஆண்கள் 746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கடன் வசூல் தீர்ப்பாயம்
வங்கிகள் மற்றும் நிதி நிறுவனங்கள் கடன்களை மீட்பதற்கு (1993 51 ACT) நாடாளுமன்ற சட்டத்தின் கீழ் இந்திய அரசு நிறுவப்பட்டுள்ள அமைப்பே கடன் வசூல் தீர்ப்பாயம். வங்கிகள் மற்றும் நிதி நிறுவனங்கள் கொடுத்த கடன் வாராக்கடனாக ஆகும் பொழுது ஏற்படும் பிரச்சனைகளுக்கான தீர்வுகளை வழங்க இந்த தீர்ப்பாயம் நிறுவப்பட்டுள்ளது.
வரலாறு
வங்கிகளில் அதிகமாகும் கடனாக இருக்கும் NPA எனப்படும் செயல்படா சொத்துக்களைக் குறிக்கும் நோக்கில் இந்திய அரசாங்கம் திவாரி குழுவொன்றை அமைத்து, மற்றும் மு நரசிம்மன், ரிசர்வ் வங்கியின் கவர்னர் மற்றும் வி எஸ் ஹெக்டே தலைமையில் உயர் மட்ட குழு அமைத்தது. இந்த குழுவின் பரிந்துரையின் பேரில் வங்கிகள் மற்றும் நிதி நிறுவனங்கள் கடன்கள் சட்டம், 1993 மூலம் 24ஆம் தேதி ஜூன் மாதம் 1993ஆம் வருடம் பிரகடனப்படுத்தப்பட்டது.
பகுப்பு:இந்தியாவில் உள்ள தீர்ப்பாயங்கள்
வாசுதேவன்பட்டு ஆட்கொண்டீஸ்வரர் கோயில்
வாசுதேவன்பட்டு ஆட்கொண்டீஸ்வரர் கோயில் தமிழ்நாட்டில் திருவண்ணாமலை மாவட்டம், வாசுதேவன்பட்டு என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
மேற்கோள்கள்
பகுப்பு:திருவண்ணாமலை மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தமிழியக்கம் (நூல்)
தமிழியக்கம் என்ற நூலை பாவேந்தர் பாரதிதாசன் எழுதினார்.
உள்ளடக்கம்
பின்வரும் இருபத்து நான்கு தலைப்புகளில் மரபு கவிதைகளை எழுதியுள்ளார்.
நூலைப்பற்றி
இந்நூல் பாவேந்தரால் ஒரே இரவில் எழுதப்பட்டதாகும். தமிழின் தாழ்ச்சி பற்றியும் எப்படிக் கையாளுவது என்பது பற்றியும் தமிழின் முக்கியத்துவத்தைப் பற்றியும் இந்நூலில் கவிதைகளால் விளக்கியுள்ளார்.
வெளியிணைப்புகள்
பகுப்பு:தமிழ் இலக்கியம் பகுப்பு:தமிழ் கவிதை நூல்கள் பகுப்பு:பாரதிதாசன் நூல்கள் பகுப்பு:1945 தமிழ் நூல்கள் பகுப்பு:இந்தியத் தமிழ் நூல்கள் பகுப்பு:திராவிட இயக்க இலக்கியம் பகுப்பு:பாரதிதாசன் கவிதைகள்
மியான்மர்
மியன்மார் அல்லது மியான்மர் அல்லது மியான்மார் அல்லது பர்மா (Myanmar) (,   or   (also with the stress on first syllable); ),     என்பது ஆசியாவில் தென்கிழக்கு பகுதியில் அமைந்த இறைமையுள்ள நாடாகும். இது இன்றைய இரும்புத் திரை நாடு ஆகும். 1989ம் ஆண்டு பர்மா என்ற நாட்டின் பெயரை மியான்மர் நைங்கண்டௌ என்று மாற்றினர். வங்காளதேசம், இந்தியா, சீனா, லாவோஸ் மற்றும் தாய்லாந்து இந்நாட்டின் எல்லைகளாக விளங்குகின்றன. இந்த நாட்டின் 2014ம் ஆண்டிற்கான மக்கள் தொகை கணக்கெடுப்பின் அடிப்படையில் இந்நாட்டின் மக்கள் தொகை எதிர்பார்த்ததை விடவும் குறைவாக 51 மில்லியன் எனக் கணக்கெடுக்கப்பட்டுள்ளது. Myanmar is 676,578 square kilometres (261,227 sq mi) in size. முன்னைய தலைநகராக ரங்கூன் இருந்தது. பின்னர் யங்கோன் எனப் பெயர் மாற்றம் செய்யப்பட்டது. 2006 ஆம் ஆண்டின் பின்னர் மியான்மரின் தலைநகராக நைப்பியித்தௌ மாற்றியமைக்கப்பட்டது. இதன் மிகப்பெரிய நகரம் யங்கோன் ஆகும். மியன்மாரின் மேல் பர்மாவின் பியு நகர மாநிலங்களிலும், கீழ் பர்மாவில் மொன் இராச்சியத்திலும் திபெத்திய-பர்மிய மொழியை பேசிய முற்கால குடியேற்றவாதிகள் காணப்பட்டனர். 9ம் நூற்றாண்டில், பாமர் மக்கள் மேல் ஐராவதி பள்ளதாக்கிற்குள் நுழைந்ததன் பின் 1050களில் பகன் இராச்சியம் உருவாக்கப்பட்டது. பின்னர் பருமிய மொழி, கலாச்சாரம் மற்றும் தேரவாத பௌத்தம் போன்றன மெல்ல மெல்லமாக நாட்டின் உரித்தானவையாக மாறின. மொங்கோலிய படையெடுப்பின் காரணமாகவும், பல போரிடக்கூடிய மாநிலங்கள் எழுந்ததன் காரணமாகவும் பகன் இராச்சியம் வீழ்ச்சியடைந்தது. 16ம் நூற்றாண்டில், துங்கு வம்சத்தினால் மியன்மார் மீண்டும் ஒன்றிணைக்கப்பட்டதன் பின், இந்த நாடு தெற்காசியாவின் வரலாற்றில் குறுகிய காலத்திற்கு மிகப்பெரிய பேரரசாக எழுச்சியடைந்தது. 19ம் நூற்றாண்டின் முற்காலத்தில் கொன்புங் வம்சம் நவீன மியன்மாரினை உள்ளடக்கிய ஒரு பகுதியையும், மணிப்பூர் மற்றும் அசாம் ஆகியவற்றையும் குறுகிய காலத்திற்கு ஆட்சி செய்தது. மியன்மாரை பிரித்தானியர் மூன்று ஆங்கிலேய-பர்மியப் போர்களின் பின் 19ம் நூற்றாண்டில் கைப்பற்றினர். அதன் பின் மியன்மார் பிரித்தானிய ஆட்சியின் கீழ் பிரித்தானிய குடியேற்ற நாடாக மாறியது. 1948 இல் மியன்மார் பிரித்தானியரிடமிருந்து சுதந்திரம் பெற்று சுதந்திர நாடாகியது. முதலில் சனநாயக நாடாக இருந்து பின்னர் 1962ல் இராணுவ சர்வாதிகாரமாகிய கோப் டேடட்டாக மாறியது.
மியான்மர் இந்தியர்கள் வெளியேற்றம்
ஜெனரல் நீ வின் ராணுவம் 1962 இல் ஆட்சியை கைப்பற்றி உடன் இந்தியர்களை வெளியேற்றும் வேலை ஆரம்பம் ஆனது. தனியார் வசம் இருந்த வியாபார நிறுவங்கள் தேசியமயம் ஆக்கப்பட்டு நஷ்டஈடு தராமல் தேசியமயம் என்ற பெயரில் கொள்ளை அடிக்கப்பட்டன, மூன்று லட்சம் இந்தியர்கள் தங்கள் சொத்து சுகங்களை இழந்து வெறும் 175  கியாட் பணத்துடன் உயிருக்கு அஞ்சி வெளியேறினர்.
இதன் அதிகமான சுதந்திர ஆண்டுகளில், மியன்மார் பெருத்த இனக் கலவரத்திற்காளாகியிருந்தது. மியன்மாரின் எண்ணற்ற இனக் குழுக்கள் நீண்ட நடக்கும் உள்நாட்டு போர்களுள் ஈடுப்பட்டிருந்தனர். இந்த நேரத்தில் ஐக்கிய நாடுகள் அவையும், வேறு பல அமைப்புக்களும் நாட்டில் மனித உரிமைகள் மீறல் நடப்பதாக நிலையாகவும், ஒரு முறையாகவும் அறிக்கை வெளியிட்டன. 2011இல், இராணுவ ஆட்சிக் குழு அதிகாரப்பூர்வமாக 2010 பொதுத் தேர்தலில் ஈடுபட்டு, பெயரளவில் சிவிலிய அரசாங்கம் ஒன்று உருவாக்கப்பட்டது. முன்னாள் இராணுவ தலைவர்கள் நாட்டில் இன்னும் மகத்தான சக்தியை பிரயோகிக்க என்னும் பொது, பர்மிய இராணுவம் அரசாங்க ஆதிக்கத்தை அகற்றுவதை நோக்காகக் கொண்டு செயற்பட்டனர். இதன் காரணமாக ஆங் சான் சூச்சி மற்றும் அரசியல் கைதிகள் விடுவிக்கப்பட்டதுடன், நாட்டின் மனித உரிமைகள் அறிக்கையும், வெளிநாட்டு உறவும் மேம்படுத்தப்பட்டது. இதனால் வர்த்தகம் மற்றும் ஏனைய பொருளாதார தடைகளும் தளர்த்தப்பட்டன. ஆயினும், அரசாங்கத்தின் முசுலிம் ரோகிஞ்சா சிறுபான்மை சிறுபான்மை சிகிச்சை பற்றியும், மத மோதல்கள்களைக் கருத்தில் கொள்வது குறைவு பற்றியும் தொடர்ந்தும் விமர்சனம் வெளியாகின்றன. 2015 தேர்தலில், ஆங் சான் சூச்சியின் கட்சி இரு இல்லங்களிலும் அதிக வாக்குகள் பெற்று வெற்றி பெற்றதைத் தொடர்ந்து இராணுவ ஆட்சி முடிவிற்கு வந்தது.
மியன்மார் ஜேட், இரத்தினங்கள், எண்ணெய், இயற்கை எரிவளி மற்றும் மற்ற கனியுப்பு வளங்களில் சிறந்து விளங்குகிறது. 2013ல், இதன் மொத்த உள்நாட்டு உற்பத்தி (பெயரளவு) $56.7 பில்லியன் அமெரிக்க டாலர்களையும், இதன் மொத்த உள்நாட்டு உற்பத்தி (கொள்வனவு ஆற்றல் சமநிலை) $221.5 பில்லியன் அமெரிக்க டாலர்களையும் பெற்றன. மியன்மாரில் பொருளாதார ஏற்றத்தாழ்வு உலகில் மிகப் பரந்தளவின் மத்தியில், பொருளாதாரத்தின் அதிகமான விகிதம் முன்னாள் இராணுவ அரசாங்க ஆதாவாளர்களால் கட்டுப்படுத்தப்படுகின்றன. ல், மனித மேம்பாட்டுச் சுட்டெணின் (HDI) அடிப்படையில் மியன்மார் 187 நாடுகளில் 150 ஆவது இடத்தில், மிகவும் குறைந்த அளவிலான மனித மேம்பாட்டுடன் விளங்குகிறது.
12,000 ஆண்டுகளுக்கு முன்பே மனிதர்கள் இங்கு வாழ்ந்தனர். ஆனால் அரசாட்சி பொ.மு. முதலாம் நூற்றாண்டிற்றான் தொடங்கியது எனக் கருதப்படுகிறது. சுமார் 130 இனங்கள் வாழ்கின்றனர். நூற்றுக்கும் மேற்பட்ட மொழிகளும் வட்டார வழக்குகளும் உள்ளன. அரசு மொழி: பர்மியம்.
பல்லாயிரக்கணக்கான புத்த விகாரைகள் நாடு முழுவதும் பரவியிருப்பதால், இது விகாரைகளின் பூமி ('Land of Pagodas') என்றும் வழங்கப்படுகிறது. யங்கோனில் உள்ள தங்கத்தால் வேயப்பட்ட "சுவேதகோன் விகாரை]" மிகவும் புகழ் பெற்றது. [[மண்டலையில் உள்ள குத்தோடௌ தாதுகோபத்தில் உலகின் மிகப் பெரியப் புத்தகம் (729 பளிங்குப் பலகைகளால் ஆனது) உள்ளது.
பெருந்தொழில்கள் எல்லாம் அரசின் கையில். விவசாயம், சிறுதொழில்கள், போக்குவரத்து போன்றவை தனியார் வசம்.
தொழிலாளிகளில் 67.4% பேர் விவசாயத்தில். ஐராவதி ஆறு படுகையில் உலகின் வளமான நெல் விளை நிலங்கள் உள்ளன.மணி வளங்கள் நிறைந்த நாடு. தமிழர்கள் முன்பு அதிக அளவில் வாழ்ந்தனர். தற்போது இங்கு முஸ்லீம்களில் ஒரு பிரிவான ரோஹிங்கிய என்பவர்களுக்கும் மற்ற பிரிவினர்களுக்குகிடையே அடிக்கடி பிரச்சனை எழுகிறது.
சொற்பிறப்பு (பெயர் வரலாறு)
1989ல், இராணுவ அரசாங்கம் பர்மாவின் காலனித்துவ ஆட்சிக் காலத்திலும், அதற்கு முன்னரும் பயன்படுத்தப்பட்ட பல பெயர்களுக்கான ஆங்கில மொழிபெயர்ப்பை அதிகாரபூர்வமாக மாற்றியது. தனது நாட்டின் பெயரான "பர்மாவை" "மியன்மார்" என மாற்றியதும் இதற்குள் அடங்குகிறது. மிகுதி பெயர்மாற்றங்கள் போட்டியிட்ட சிக்கல்களாகவே விளங்குகின்றன. பல அரசியல் மற்றும் இன எதிர்புக் குழுக்களும், நாடுகளும் "பர்மா" என்ற பெயரை பயன்படுத்த ஆதரிக்கின்றன. ஏனென்றால், அவை ஆட்சி செய்கின்ற இராணுவ அரசாங்கத்தை சட்டபூர்வமாக அங்கீகரிக்காமையினாலேயே ஆகும். அல்லது அதன் பெயர்மாற்றல் அதிகாரத்தினாலேயோ இருக்கலாம்.
மியன்மார் நாட்டின் அதிகாரபூர்வமான முழுப்பெயர் "மியன்மார் ஒன்றியக் குடியரசு" (ஆங்கிலம் : "Republic of the Union of Myanmar",, Pyidaunzu Thanmăda Myăma Nainngandaw, ) ஆகும். மியன்மார் என்ற பெயரை பயன்படுத்த விரும்பாமல் பழைய காலத்து பெயரையே பயன்படுத்த விரும்பும் நாடுகள் "பர்மா குடியரசு" (ஆங்கிலம் : "Union of Burma" )என அழைக்கின்றன.
ஆங்கிலத்தில், இந்த நாடு பிரசித்தியாக "பர்மா" ("Burma") என்றோ அல்லது "மியன்மார்" ("Myanmar") அழைக்கப்படுகிறது. இந்த இரண்டு பெயர்களும் பர்மியர்களின் பெரும்பான்மை இனக்குழுவான பாமர்களிடமிருந்தே பெறப்பட்டன. மியன்மார் என்ற பெயர் இந்த பாமர் இனக்குழுவின் எழுத்து வழக்கு பெயராகும். பர்மா என்ற பெயர் "பாமர்" என்பதில் இருந்து வந்ததாகும். இப்பெயர் பாமர் இனக்குழுவின் பேச்சு வழக்கு பெயராகும். பதிவின் படி பார்க்கையில், இவற்றின் உச்சரிப்பு பாமா அல்லது மியமா  என்று வருகின்றன. 18ஆம் நூற்றாண்டிலிருந்து "பர்மா" என்ற பெயர் ஆங்கிலத்தில் பயன்படுத்தப்பட்டு வருகின்றது.
இந்தியாவின் முன்னைய இந்து, சமசுகிருதம் போன்றவற்றின் வேதங்கள் பர்மாவில் ब्रह्मावर्त / ब्रह्मदेश (பிரம்மவார்ட்/ பிரமதேசு, Brahmavart/Brahmadesh). இது 'இந்துக் கடவுள் பிரம்மாவின் பூமி' ('Land of Hindu god Bramha') எனக் குறிப்பிடுகிறது.
ஆத்திரேலியா, கனடா மற்றும் ஐக்கிய இராச்சியம் போன்ற பல நாடுகளின் அரசாங்கம் ஆங்கிலத்தில் பர்மா என்ற பெயரை பயன்படுத்த ஆதரிக்கின்றன. அதிகாரபூர்வ ஐக்கிய அமெரிக்க நாடுகள் கொள்கை பர்மா என்ற பெயரையே இந்நாட்டிற்கு வைத்துள்ளது. இருப்பினும் ஐக்கிய நாடுகள் திணைக்களத்தின் வலைத்தளம் இந்நாட்டின் பெயரை "பர்மா (மியன்மார்)" என்றே பட்டியலிட்டுள்ளது. பராக் ஒபாமா மியன்மார் நாட்டிற்கு இரண்டு பெயர்களையும் குறிப்பிட்டிருக்கின்றார். செக் குடியரசு அதிகாரபூர்வமாக மியன்மார் என்ற பெயரையே பயன்படுத்துகின்றது, இருப்பினும் வெளிநாட்டு அலுவல்கள் அமைச்சு தனது வலைத்தளத்தில் மியன்மார், பர்மா ஆகிய இரு பெயர்களையும் பயன்படுத்தியுள்ளது. தென்கிழக்காசிய நாடுகளின் கூட்டமைப்பு, உருசியா, ஜெர்மனி, சீனா, இந்தியா, நோர்வே, மற்றும் ஜப்பான் ஆகிய நாடுகளைப் போன்று ஐக்கிய நாடுகள் அவையும் மியன்மார் என்ற பெயரையே பயன்படுத்துகின்றது.
பிபிசி, சிஎன்என், அல் ஜசீரா, ராய்ட்டர்ஸ், மற்றும் ஆர்டி (ரசியா டுடே) உள்ளிட்ட அதிகமான ஆங்கில மொழி மூலமான செய்தி ஊடகங்கள் அதிகாரபூர்வமாக மியன்மார் என்ற பெயரையே பயன்படுத்துகின்றன.
இசுப்பானியம், இத்தாலியன், உரோமானியன் போன்ற மொழிகளில் மியன்மார் "பிர்மானியா" ("Birmania") என்று அழைக்கப்படுகின்றது. "பிர்மானியா" என்பது பர்மா என்பதின் இசுப்பானிய மொழிபெயர்ப்பாகும். மியன்மார் போர்த்துக்கேய மொழியில் "பிர்மனியா" ("Birmânia") என்றும், பிரான்சிய மொழியில் "பிர்மனி" ("Birmanie") என்றும் அழைக்கப்படுகின்றது. பிரேசில், போர்த்துக்கல் போன்ற போர்த்துகேய மொழி பேசும் நாடுகளும், பிரான்சு போன்ற பிரெஞ்ச் மொழி பேசும் நாடுகளும் தற்போது பிரதானமாக மியன்மார் என்ற பெயரையே பயன்படுத்துகின்றன.
குறிப்புகள்
பகுப்பு:தென்கிழக்கு ஆசிய நாடுகள் பகுப்பு:முன்னாள் பிரித்தானியக் குடியேற்றங்கள் பகுப்பு:முன்னாள் சோவியத் ஒன்றிய நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
அந்தோனி ஹிக்நில்
அந்தோனி ஹிக்நில் (Antony Hignell, பிறப்பு: சூலை 6 1928), தென்னாப்பிரிக்க அணியின்  துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2005 -2011 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
அந்தோனி ஹிக்நில் - கிரிக்கட் ஆர்க்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
மேற்கோள்கள்
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1928 பிறப்புகள் பகுப்பு:2015 இறப்புகள் பகுப்பு:இங்கிலாந்துத் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
சுற்றமைப்புப் பிரிகலன்
thumb|சுற்றமைப்புப் பிரிகலன் இணைப்பியமைப்பு thumb|ஒரு இரு-துருவ மிகச்சிறிய அளவிலான சுற்றமைப்புப் பிரிகலன் thumb|ஒரு துருவச் சுற்றமைப்பு பிரிகலன்கள் நான்கு ஒரு சுற்றமைப்புப் பிரிகலன் என்பது தானாகவே-இயங்கும், மிகு சுமை அல்லது குறுஞ்சுற்றிணைவினால் ஒரு மின் சுற்றமைப்பிற்கு ஏற்படும் பாதிப்பிலிருந்து பாதுகாப்பதற்காக வடிவமைக்கப்பட்ட, மின்சார இணைப்பு மாற்றியாகும். ஒரு பிழை நிலையைக் கண்டுபிடிப்பதும், தொடர் சுழற்சியில் இடையிட்டு மின்சாரம் பாய்வதை உடனடியாக நிறுத்துவதும்தான் இதனுடைய அடிப்படைப் பணியாகும். ஒரு முறை மட்டுமே இயங்கிப் பின்னர் மாற்றப்பட வேண்டிய உருகியை போல் அல்லாமல், ஒரு சுற்றமைப்பு பிரிகலனை (கைகளைக் கொண்டோ அல்லது தானியங்கி முறைமையிலோ) சாதாரண இயக்கத்திற்கான மீள் படிவு நிலைக்கு கொண்டு வர முடியும். ஒரு தனிப்பட்ட இல்லத்தின் பயன்பாட்டுப் பொருட்களைப் பாதுகாக்கும் சிறிய பிரிகலன் துவங்கி, ஒரு நகரம் முழுவதும் செல்லக்கூடிய உயர் மின்னழுத்த சுற்றமைப்புகளைப் பாதுகாக்கும் பெரிய இணைப்பியமைப்பு வரை, பல அளவுகளிலும் சுற்றமைப்புப் பிரிகலன்கள் உருவாக்கப்படுகின்றன.
தோற்றுவாய்கள்
எடிசன் அவர்களின் வர்த்தக மின்சார வினியோக அமைப்பு உருகிகளையே பயன்படுத்தியிருந்தாலும், ஒரு தொடக்ககால சுற்றமைப்புப் பிரிகலன் என்பது 1879வது ஆண்டின் காப்புரிமை விண்ணப்பத்தில் இவரால் விளக்கப்பட்டிருந்தது. எதேச்சையாக நிகழும் குறுஞ் சுற்றிணைவு மற்றும் மிகு சுமை ஆகியவற்றிலிருந்து ஒளி சுற்று கம்பியமைப்பைப் பாதுகாப்பதே இதன் நோக்கமாக இருந்தது.
இயங்குமுறை
எல்லா சுற்றமைப்புப் பிரிகலன்களும் இயங்குமுறையில் பொதுவான அம்சங்களையே கொண்டுள்ளன; எனினும் மின்னழுத்தப்பிரிவு, மின்னோட்ட அறுதியீடு மற்றும் சுற்றமைப்பு பிரிகலனின் வகை ஆகியவற்றைப் பொறுத்து இவற்றின் வகைகள் பெருமளவில் வேறுபடுகின்றன.
சுற்றமைப்புப் பிரிகலன் என்பது ஒரு பிழை நிலையைக் கண்டுபிடித்தல் தேவையாகும். குறைந்த-மின்னழுத்த சுற்றமைப்புப் பிரிகலன்களில் இது பிரிகலனின் உள்ளமைப்பிற்குள்ளாகவே நிகழ்த்தப்படுகிறது. அதிக மின்சாரம் அல்லது உயர்ந்த மின்னழுத்தத்திற்கான சுற்றமைப்புப் பிரிகலன்கள் பொதுவாக ஒரு பிழையுள்ள மின் நிலையைக் கண்டறியவும் மற்றும் திறப்பி இயந்திர அமைப்பைத் திறக்கவும் வழிகாட்டும் சாதனங்களுடனேயே அமைக்கப் பெறுகின்றன. சில உயர்-மின்னழுத்த சுற்றமைப்புப் பிரிகலன்கள் மின்மாற்றிகள், பாதுகாப்பு உணர்த்திகள் மற்றும் ஒரு அகக் கட்டுப்பாட்டு மின்சக்தி தோற்றுவாயையும் தன்னுள்ளேயே கொண்டிருந்தாலும்; பொதுவாக பொறித் தாழ்ப்பளை விடுவிக்கும் திறப்பு வரிச்சுருள் என்பது ஒரு தனி மின்கலத்தாலேயே சக்தியூட்டப் படுகிறது.
ஒரு பிழை கண்டுபிடிக்கப்பட்டவுடன், சுற்றமைப்புப் பிரிகலன்களில் உள்ள தொடுமுனைகள் அந்த சுற்றமைப்பைத் தடுப்பதற்காக திறக்க வேண்டும்; சக்தியில் ஒரு பங்கு குறைபாடுடைய மின்சாரத்திலிருந்தே கிடைக்கப்பெற்றாலும், பிரிகலனின் உள்ளே இயந்திரமயமாக-சேமிக்கப்பட்ட சக்தி (சுருள் வில் அல்லது அழுத்தப்பட்ட காற்று போன்றவற்றைப் பயன்படுத்தி), இந்தத் தொடுமுனைகளைத் துண்டிக்க உதவுகிறது. சிறிய சுற்றமைப்புப் பிரிகலன்கள் கைகளால் இயக்கப்படலாம்; பெரிய அளவிலானவை இந்த இயந்திரச் செயல்பாட்டைத் திறப்பதற்கு வரிச்சுருள்கள் கொண்டிருக்கின்றன, மற்றும் சுருள் வில்களில் சக்தியைத் திரும்பக் கொண்டு வருவதற்கான மின்னோடிகளையும் கொண்டுள்ளன.
சுற்றமைப்புப் பிரிகலன்கள் அதிக வெப்பம் ஏற்படுத்தாமல் மின் பளுவை தாங்கி செல்ல வேண்டும்; மேலும் சுற்றமைப்பைத் தடுக்கும்பொழுது மின்வில் ஏற்படுத்தும் வெப்பத்தையும் அது தாங்கிக்கொள்ள வேண்டும். தொடுமுனைகள் செம்பு அல்லது செம்பு கலந்த உலோகங்கள், வெள்ளி கலந்த உலோகங்கள் மற்றும் இதரப் பொருட்களினால் ஆகியவற்றால் உருவாக்கப்படுகின்றன. இந்த இணைப்புகளின் செயற்பாட்டுக் காலம் என்பது மின்வில்லை துண்டிப்பதனால் ஏற்படும் தேய்மானத்தைப் பொறுத்து அமைகிறது. மிகச் சிறிய அல்லது வார்ப்படம் செய்யப்பட்ட சுற்றமைப்புப் பிரிகலன்கள் சாதாரணமாக தொடுமுனைகள் தேய்ந்த பின்பு தூக்கி எறியப்படுகின்றன. ஆனால் மின்சக்தி சுற்றமைப்புப் பிரிகலன்களிலும் உயர்-மின்னழுத்த சுற்றமைப்பு பிரிகலன்களிலும் மீண்டும் பொருத்தப்படக்கூடிய தொடுமுனைகள் உள்ளன.
ஒரு மின்னோட்டம் தடைபடும் பொழுது ஒரு மின் வில் சுடர் உருவாகிறது. இநத தொடுமுனைகளின் இடைவெளியானது சுற்றமைப்பில் உள்ள மின்னழுத்தத்தை மறுபடியும் தாங்கும் பொருட்டு இந்த மின்வில் சுடரானது கட்டுப்படுத்தப்பட்டு, குளிர்விக்கப்பட்டு கட்டுப்பட்ட நிலைகளில் அணைக்கப்படவேண்டும். பல்வேறு சுற்றமைப்புப் பிரிகலன்களும் மின் வில் சுடர் உருவாகும் ஊடகமாக, வெற்றிடம், காற்று, மின் காப்பு வாயு, அல்லது எண்ணெய் ஆகியவற்றைப் பயன்படுத்துகின்றன. மின்வில் சுடரை அணைப்பதற்கு பல்வேறு விதமான உத்திகள் கையாளப்படுகின்றன; அவற்றுள் கீழ்க் காண்பவை அடங்கும்:
இறுதியாக, அந்த பிழை நிலை சீரமைக்கப்பட்ட பின்பு, தடைப்பட்ட சுற்றமைப்புக்கு மின்சக்தி மீண்டும் வழங்கப்படும் வண்ணம் அத் தொடுமுனைகள் மறுபடி மூடப்பட வேண்டும்.
மின்வில் சுடர் தடை
மிகச்சிறிய குறைந்த-மின்னழுத்த சுற்றமைப்புப் பிரிகலன்கள் காற்றை மட்டுமே கொண்டு மின்வில் சுடர்களை அணைக்கின்றன. பெரிய அளவிலானவை மின்வில் சுடரை பிரிப்பதற்கும் குளிர்விப்பதற்கும் உலோகத் தட்டுக்கள் அல்லது உலோகம் அல்லாத மின்வில் சுடர் சரிவுகள் ஆகியவற்றைக் கொண்டுள்ளன. காந்த சக்தியைச் செலுத்தி அணைக்கும் கம்பிச்சுருள்கள் மின்வில் சுடரை மின்வில் சுடர் சரிவிற்குள் வளைத்து அனுப்புகின்றன.
அதிகத் திறன் கொண்டவற்றில், எண்ணெய் சுற்றமைப்புப் பிரிகலன்கள் எண்ணெயில் சிறிதளவு ஆவியாகி மின்வில் சுடர் வழியாக எண்ணெயை பீய்ச்சியடிக்கும் முறைமையைக் கொண்டு செயல்படுகின்றன.
வாயு சுற்றமைப்புப் பிரிகலன்கள் (பொதுவாக ஸல்ஃபர் ஹெக்ஸாஃப்ளூரைட்) சில சமயங்களில் காந்த எல்லையைப் பயன்படுத்தி மின்வில் சுடரை நீட்டிக்கின்றன, பின்னர் அப்படி நீட்டிக்கப்பட்ட மின் வில் சுடரை குளிர்விக்க ஸல்ஃபர் ஹெக்ஸாஃப்ளூரைடின் (எஸ்எஃப்6) மின்கடத்தாப் பொருளின் வலிமையைப் பயன்படுத்துகின்றன.
வெற்றிட சுற்றமைப்புப் பிரிகலன்கள் மிகக் குறைந்தபட்ச மின் வில் சுடரையே கொண்டுள்ளன (இணைப்புப் பொருளைத் தவிர வேறெதையும் அயனியாக்கத் தேவை இல்லாததால்), இதனால் மிகச் சிறிய அளவில் நீட்டிக்கப்படும் பொழுது (<2-3 மிமீ) இந்த மின் வில் சுடர் குளிர்ந்து விடுகிறது. நவீன மித-மின்னழுத்த இணைப்பியமைப்பிலிருந்து 35,000 வோல்ட்டுகள் வரை வெற்றிட சுற்றமைப்புப் பிரிகலன்கள் அதிகமாக பயன்படுத்தப்படுகின்றன.
காற்று சுற்றமைப்புப் பிரிகலன்கள் இந்த மின்வில் சுடரை ஊதி அணைக்க அழுத்தப்பட்ட காற்றை பயன்படுத்தலாம் அல்லது இதற்கு மாற்றாக, இந்த தொடுமுனைகள் ஒரு சிறிய மூடப்பட்ட அறைக்குள் அதி வேகமாக எறியப்படலாம். அப்பொழுது அங்கிருந்து வெளியேறும் காற்றானது மின்வில் சுடரை அணைத்து விடும்.
சுற்றமைப்புப் பிரிகலன்கள் சாதாரணமாக அனைத்து மின்னோட்டத்தையும் மிக விரைவில் துண்டித்து விடக்கூடியவையாகவே இருக்கின்றன: சாதனத்தின் அமைப்பு மற்றும் அதன் காலத்தைப் பொறுத்து, இயந்திர செயல்முறை திருப்பப்பட்ட பிறகு 30 எம்எஸ்ஸிலிருந்து 150 எம்எஸ்ஸிற்கு இடையில் மின்வில் சுடர் குறிப்பிடத்தக்க வகையில் அணைக்கப்படுகிறது.
குறுஞ் சுற்றிணைவு மின்னோட்டம்
குறுஞ் சுற்றிணைவு மின்னோட்ட நிலைகளில், சாதாரண நிலையை விட பல மடங்கு அதிகமான மின்னோட்டம் இருக்கக்கூடும் (காண்க: அதிகபட்சமாக எதிர் நோக்கக்கூடிய குறுஞ்சுற்றிணைவு மின்னோட்டம்). ஒரு அதிக அளவு மின்னோட்டத்தை தடைப்படுத்துவதற்கு மின் தொடுமுனைகள் திறக்கும் பொழுது திறந்திருக்கும் தொடுமுனைகளில் ஒரு மின்வில் சுடர் உருவாகக் கூடிய போக்கு உண்டு; இது மின்னோட்டம் தொடர்ந்து பாய அனுமதிக்கிறது. எனவே, சுற்றமைப்புப் பிரிகலன்கள் மின்வில் சுடரைப் பிரிப்பதற்கும் மற்றும் அணைப்பதற்கும் தேவையான பல்வேறு அம்சங்களை கொண்டிருக்க வேண்டும்.
காற்று-மின்காப்பு மற்றும் மிகச் சிறிய பிரிகலன்களில் உலோகத் தட்டுகள் அல்லது பீங்கான் மேல் விளிம்புகள் ஆகியவற்றால் அமைந்துள்ள (பெரும்பாலும்) மின்வில் சுடர் சரிவு மின்வில் சுடரை குளிர்விக்கின்றன, மேலும் காந்தசக்தியால் அணைக்கும் கம்பிச்சுருள்கள் மின்வில் சுடர் சரிவுக்குள் மின்வில் சுடரைத் திருப்புகின்றன. மின் திறன் பகிர்மானத்தில் பயன்படுத்தப்படுபவை போன்ற பெரிய சுற்றமைப்புப் பிரிகலன்கள் வெற்றிடத்தையோ, ஸல்ஃபர் ஹெக்ஸாஃப்ளூரைட் போன்ற ஒரு திறங்குன்றிய வாயுவையோ அல்லது இணைப்புகளை எண்ணெயில் அமிழ்த்தியோ மின்வில் சுடரை அணைக்கலாம்.
ஒரு பிரிகலனால் தடைப்படுத்தப்படக்கூடிய அதிகபட்ச குறுஞ்சுற்றிணைவு மின்னோட்டம் என்பது சோதனையின் மூலம் நிர்ணயிக்கப்படுகிறது. ஒரு பிரிகலன் அதன் தடைபடுத்தும் திறனை விட, எதிர் நோக்கப்படக்கூடிய குறுஞ் சுற்றிணைவு மின்னோட்டம் அதிகமாக இருக்கும் சுற்றமைப்பில் பயன்படுத்தப்பட்டால் அந்தப் பிரிகலன் பிழையைக் கண்டுபிடித்துப் பாதுகாப்பான முறையில் மின்தடையை ஏற்படுத்த முடியாமல் தோல்வியுறக்கூடும். இதை விட அதி மோசமான நிலைகளும் உருவாகும். இத்தகைய பிரிகலன் வெற்றிகரமாக தடையை ஏற்படுத்தி விட்டாலும், மீள்விப்பு நிலைக்கு மறுபடி வரும்போது வெடித்து விடும்.
கட்டுப்படுத்தப்பட்ட சுற்றமைப்புகள் அல்லது சிறிய சாதனங்களில் பயன்படுத்தப்படும் மிகச்சிறிய சுற்றமைப்புப் பிரிகலன்கள் முகப்புப் பலகையில் பயன்படுத்தப்படக்கூடிய அளவு தேவையான தடை செய்யும் திறன் கொண்டவையாக இருக்காது. இத்தகைய சுற்றமைப்புப் பிரிகலன்களை பகிர்மான-வகை சுற்றமைப்புப் பிரிகலன்களிலிருந்து வேறுபடுத்த, அவை "துணை சுற்றமைப்புப் பாதுகாப்பாளர்கள்" என்று அழைக்கப்படுகின்றன.
தரமான மின்னோட்ட அறுதியீடுகள்
சர்வதேச தரம் ஐஈசி 60898-1 மற்றும் ஐரோப்பிய தரம் ஈஎன் 60898-1 ஆகியவை, குறைந்த மின்னழுத்த பகிர்மான பயன்பாட்டு சுற்றமைப்புப் பிரிகலனுக்கான அறுதியிடப்பட்ட மின்சாரம் ஐ என் என்பது அந்த பிரிகலன் தொடர்ந்து கடத்தக்கூடியதாக (சூழ்ந்துள்ள காற்று வெப்பநிலையான 30°சியில்) வடிவமைக்கப்பட்ட மின்சார அளவையே என்று வரையறுக்கிறது. அறுதியிட்ட மின்சாரத்தின் பொதுவாக-கிடைக்கும் விரும்பத்தக்க அளவீடுகள் 6 ஏ, 10 ஏ, 13 ஏ, 16 ஏ, 20 ஏ, 25 ஏ, 32 ஏ, 40 ஏ, 50 ஏ, 63 ஏ, 80 ஏ மற்றும் 100 ஏ ஆகியனவாகும். (ரெனார்ட் தொகுதி, பிரிட்டிஷ் பிஎஸ் 1363 குதை குழிகளின் மின்சார அளவையும் சேர்ப்பதற்காக சிறிதே மாற்றியமைக்கப்பட்டது) சுற்றமைப்புப் பிரிகலன்கள் அறுதியிட்ட மின்சாரத்தை அதன் அளவுக் குறியீடான "ஏ" என்பது இல்லாமல் ஆம்பியர் எனப்படும் மின்னோட்ட அளவுகளில் குறிக்கின்றன. இதற்குப் பதிலாக, கணத்தில் திறக்கும் மின்னோட்டம் என்பதைக் குறிக்கும் வகையில் இந்த ஆம்பியர் எண்ணின் முன்னால் "பி",  "சி" அல்லது "டி" என்று குறிப்பிடப்படுகிறது; இது  நேர்வுக் குறிக்கோளான சமய தாமதம் ஏதுமின்றி (அதாவது 100 எம்எஸ்ஸிற்கும் குறைவாக) சுற்றமைப்புப் பிரிகலனை திறக்க வைக்கும் குறைந்தபட்ச மின்னோட்ட அளவேயாகும். இது ஐ என் என்று குறிப்பிடப்படுகிறது:
சுற்றமைப்புப் பிரிகலன்களின் வகைகள்
thumb|200px|right|ஏபிபி நிறுவனத்தால் தயாரிக்கப்பட்ட 1250 ஏ காற்று சுற்றமைப்புப் பிரிகலனின் முகப்புப் பலகை. இந்த குறைந்த மின்னழுத்த மின்சக்தி சுற்றமைப்புப் பிரிகலனை பழுது பார்க்க அதன் அமைப்பிலிருந்து கழற்ற முடியும். முகப்புப் பலகையில் உள்ள டிப் இணைப்பு மாற்றிகளின் மூலம் திறப்புக் கருவியின் குணாதிசயங்களைச் செயல்படுத்த முடியும்.
மின்னழுத்தப் பிரிவு, தயாரிப்பு வகை, தடை செய்யும் வகை, மற்றும் கட்டமைப்பு சார்ந்த அம்சங்கள் ஆகியவற்றின் அடிப்படையில் சுற்றமைப்புப் பிரிகலன்களை பல வகைகளாகப் பிரிக்கலாம்.
குறைந்த மின்னழுத்த சுற்றமைப்புப் பிரிகலன்கள்
வீடுகள், வர்த்தகங்கள் மற்றும் தொழிற்துறை பயன்பாடுகளில் குறைந்த மின்னழுத்த (1000 வி ஏசிக்கு குறைவாக) வகைகள் பொதுவாக காணப்படுகின்றன, இவற்றுள் கீழ் காண்பவை அடங்கும்:
எல்வி சுற்றமைப்புப் பிரிகலன்களின் குணாதிசயங்கள் ஐஈசி 947 போன்ற சர்வதேச தரநிலைகள் வழங்கப்பட்டுள்ளன. இத்தகைய சுற்றமைப்புப் பிரிகலன்கள் பெரும்பாலும் இணைப்பியமைப்புகளை பிரிக்காமல் மாற்றவும் நீக்கி விடவும் ஏதுவான வெளியில்-இழுக்கக்கூடிய உள்ளமைப்புகளில் நிறுவப்படுகின்றன.
பெரிய அளவிலான, குறைந்த-மின்னழுத்த வார்ப்பட பெட்டி மற்றும் மின் திறன் சுற்றமைப்புப் பிரிகலன்களில் மின்னோடி இயக்கிகள் இருக்கலாம்; இவை தொலைக் கட்டுப்பாட்டின் வழி திறக்க மற்றும் மூடப்பட அனுமதிக்கலாம். இவை ஒரு உறுதுணை மின்னோட்டத்திற்கான தானியங்கி மாற்றல் இணைப்புமாற்றி அமைப்பின் ஒரு அங்கமாக பயன்படுத்தப்படலாம்.
குறைந்த-மின்னழுத்த சுற்றமைப்புப் பிரிகலன்கள் நேர்திசை-மின்னோட்ட (டிசி) பயன்பாடுகளுக்காகவும் தயாரிக்கப்படுகின்றன, உதாரணத்திற்கு துணைவழி மின் தொடர்களுக்கு வழங்கப்படும் நேர்திசை மின்னோட்டம். நேர்திசை மின்னோட்டத்திற்குத் தனிப் பிரிகலன்கள் தேவைப்படுகின்றன; ஏனெனில் மாறுதிசை மின்னோட்டத்தைப் போல ஒவ்வொரு அரை சுற்றுக்கும் வெளியில் செல்லும் போக்கு இந்த மின்வில் சுடருக்கு இருப்பதில்லை. ஒரு நேர்திசை மின்னோட்ட சுற்றமைப்பு பிரிகலனில் காந்த எல்லையை உருவாக்கக்கூடிய, ஊதி அணைக்கும் கம்பிச்சுருள்கள் இருக்கும்; இவை நேர்திசை மின்னோட்டத்தை தடை செய்யும் பொழுது மின் வில் சுடரை அதிவேகமாக நீட்டிக்கும். சிறிய சுற்றமைப்புப் பிரிகலன்கள் கருவியினில் நேரடியாக நிறுவப்படும் அல்லது பிரிகலன் பலகையில் பொருத்தப்படும்.
thumb|ஒரு சுற்றமைப்பு பிரிகலனின் உள்ளமைப்பின் புகைப்படம் 10 ஆம்பியர் டிஐஎன் தண்டவாள-ஏற்றியமைக்கப்பட்ட வெப்ப-காந்த மிகச்சிறிய சுற்றமைப்புப் பிரிகலன் என்பதுதான் ஐரோப்பா முழுவதும் நவீன உள்நாட்டு நுகர்வோர் இடங்கள் மற்றும் வர்த்தக மின்சார பகிர்மானப் பலகைகளில் பெரும்பாலும் உபயோகப்படுத்தப்படும் ஒரு வகையாகும். இந்த வடிவமைப்பு கீழ்காணும் உறுப்புகளை உள்ளிட்டதாகும்:
1 செயற்படுத்தும் நெம்புகோல் - சுற்றமைப்பு பிரிகலனை கைகளால் திறக்கவும் மீள்விப்பு நிலைக்கு மறுபடி கொண்டு வருவதற்குமானது. இது சுற்றமைப்புப் பிரிகலனின் நிலையையும் குறிப்பிடுகிறது (இணைப்பு நிலை அல்லது இணைப்பு இல்லாத நிலை/திறப்பு நிலை). பெரும்பான்மையான பிரிகலன்கள் "இணைப்பு நிலை"யில் நெம்புகோல் இருக்கும் பொழுதும் அல்லது இறுகிப் பற்றியிருக்கும் நிலையிலும் கூட திறப்பதற்கு ஏதுவாக வடிவமைக்கப்படுகின்றன. இது சில சமயங்களில் "இலவசத் திறப்பு" அல்லது "நேர்மறை திறப்பு" இயக்கம் என்று குறிப்பிடப்படுகின்றது. 2 செயற்படுத்தும் இயந்திர அமைப்பு - இது தொடுமுனைகளைச் சேர்ந்தோ அல்லது விலகியோ இருக்கச் செய்கிறது. 3 தொடுமுனைகள் - தொடும்பொழுது மின்னோட்டம் பாயவும் விலகும் பொழுது மின்னோட்டத்தைத் தடை செய்யவும் அனுமதிக்கின்றன.
4 மின்முனைகள் 5 ஈருலோகத்தகடு 6 அளவீட்டு திருகாணி - இது சாதனத்தை ஒருங்கிணைத்த பின் திருப்புதல் மின்னோட்டத்தை சரி செய்ய தயாரிப்பாளருக்கு உதவுகிறது. 7 வரிச்சுருள் 8 மின்வில் சுடர் பிரிப்பான்/அணைப்பான்
காந்த சுற்றமைப்புப் பிரிகலன்
காந்தச் சுற்றமைப்புப் பிரிகலன்கள் ஒரு வரிச்சுருள் மின்காந்தத்தை பயன்படுத்துகிறது; இதன் இழுவை விசை மின்னோட்டத்தோடு அதிகரிக்கிறது. சில வடிவமைப்புகள் வரிச்சுருளுடன் கூடுதலாக மின்காந்த விசையையும் பயன்படுத்துகின்றன. சுற்றமைப்பு பிரிகலனின் தொடுமுனைகள் ஒரு பொறித் தாழ்ப்பாளால் மூடப்பட்டிருக்கின்றன. வரிச்சுருளில் உள்ள மின்னோட்டம் சுற்றமைப்பு பிரிகலனின் அறுதியிட்ட மின்னோட்டத்தைத் தாண்டி அதிகரிக்கும் பொழுது, வரிச்சுருளின் விசையானது பொறித் தாழ்ப்பாளை நீக்கி தொடுமுனைகள் சுருள் வில் இயக்கத்தின் மூலம் திறந்து கொள்வதற்கு அனுமதிக்கிறது. காந்தப் பிரிகலன்களில் சில வகைகள் பாகியல்பு திரவம் ஒன்றைப் பயன்படுத்தி நீரியல் நேர தாமதம் செய்யும் அம்சத்தை இணைக்கின்றன. பிரிகலனின் அறுதியினைத் தாண்டி மின்னோட்டம் அதிகரிக்கும் வரை உள்ளகத்தை ஒரு சுருள் வில் தடுத்து நிறுத்துகிறது. ஒரு மிகுசுமையின் போது, வரிச்சுருளின் இயக்கத்தின் வேகத்தினை திரவம் கட்டுப்படுத்துகிறது. இந்த தாமதமானது சாதாரண மின்னோட்டத்தை தாண்டி இயந்திரம் செயல்படுத்த தொடங்குவது, உபகரணங்களுக்கு சக்தியளிப்பது போன்றவற்றிற்காக குறுகிய அளவு மின்னலைகளை அனுமதிக்கிறது. குறுஞ் சுற்றிணைவு மின்னோட்டங்கள் உள்ளகத்தின் நிலை எப்படியிருந்தாலும் பொறித்தாழ்ப்பாளை நீக்குவதற்காக தேவையான அளவு வரிச்சுருள் விசையை அளிக்கின்றன. சூழ்ந்துள்ள வெப்பநிலை நேர தாமதத்தைப் பாதிக்கும்; ஆனால் ஒரு காந்தப் பிரிகலனின் மின்னோட்ட அறுதியை பாதிக்காது.
வெப்ப காந்தச் சுற்றமைப்புப் பிரிகலன்
பகிர்மானப் பலகைகளில் பெரும்பாலும் காணப்படும் வகையான வெப்ப காந்தச் சுற்றமைப்புப் பிரிகலன்கள் இரு வகை நுட்பங்களையும் உள்ளடக்கியுள்ளன; மின் காந்த வகையானது மின்னோட்டத்தில் அதிக அலைகளுக்கு (குறுஞ் சுற்றிணைவு) உடனடியாக செயலாற்றுவதற்காகவும் மற்றும் இதை விடக் குறைந்த அளவு ஆனால் அதிக நேரம் நீடிக்கும் மிகை-மின்னோட்ட நிலைகளுக்காக ஈருலோகத் தகடுகளையும் பயன்படுத்துகின்றன.
வழக்கமான திறப்பு பிரிகலன்கள்
thumb|right|ஒரு முத்தருவாய் சாதனத்திற்கான மூன்று காந்த முனை கொண்ட பொதுவான திறப்பு பிரிகலன். இந்தப் பிரிகலன் 2 ஏ தரவரிசையில் உள்ளதாகும்.
இரண்டு மற்றும் நான்கு துருவ பிரிகலன்கள் நடுநிலை கம்பி இணைப்பை துண்டிக்க அவசியமிருக்கும் இடங்களில் பயன்படுத்தப்படுகி்ன்றன; சீரமைப்பு பணிக்காக ஊழியர்கள் கம்பிகளைத் தொடும்பொழுது அதே வலைப்பின்னலி்ல் இணைக்கப்பட்டிருக்கும் மற்ற சுமைகளிலிருந்து இந்த நடுநிலைக் கம்பிகளின் மூலம் மின்சாரம் திரும்பப் பாய்ந்து விடாமல் இருப்பதை உறுதி செய்வதற்காக இந்த நடவடிக்கை மேற்கொள்ளப்படுகிறது. இயங்கிக்கொண்டிருக்கும் மற்றும் நடுநிலைக் கம்பிகளின் இணைப்பைத் துண்டிக்க தனித்தனியான சுற்றமைப்புப் பிரிகலன்களை ஒரு போதும் பயன்படுத்தக்கூடாது, ஏனெனில் இயங்கிக்கொண்டிருக்கும் கடத்தி இணைப்பிலேயே இருக்கும்பொழுது நடுநிலைக் கம்பி இணைப்பில்லாமல் இருந்தால் ஒரு ஆபத்தான நிலை உருவாகிவிடும்: சுற்றமைப்பு சக்தி-இழந்தவையாய் காணப்படும் (சாதனங்கள் வேலை செய்யாது), ஆனால் கம்பிகள் இயக்கத்தில் இருக்கும் மற்றும் யாரேனும் மின்னூட்டக் கம்பியைத் தொட்டால் ஆர்சிடிக்கள் திறக்காது (ஏனெனில் திறப்பதற்கு ஆர்சிடிக்களுக்கு மின்சக்தி தேவை). இதன் காரணமாகவே நடுநிலைக் கம்பியின் இணைப்பை துண்டிக்க வேண்டியிருக்கும்பொழுது வழக்கமான திறப்புப் பிரிகலன்களையே பயன்படுத்த வேண்டும்.
மித-மின்னழுத்த சுற்றமைப்புப் பிரிகலன்கள்
1-72 கேவி வரை அறுதியிடப்பட்ட மித-மின்னழுத்த சுற்றமைப்புப் பிரிகலன்கள் மனையக உலோகம்-இணைத்த இணைப்பியமைப்பு மின்தொடர்களில் பொருத்தப்படலாம், அல்லது ஒரு துணை மின்நிலையத்தில் வெளியில் பொருத்தப்படும் தனிப்பட்ட உறுப்புகளாகவும் செயல்படலாம். மனையக பயன்பாடுகளில் இருந்த எண்ணெய்-நிரம்பிய உபகரணங்களின் இடத்தை காற்று-சுற்றமைப்புப் பிரிகலன்கள் பிடித்தன, ஆனால் இப்பொழுது இவற்றை (35கேவி வரையிலும்) வெற்றிட சுற்றமைப்புப் பிரிகலன்கள் மாற்றீடு செய்கின்றன. கீழே விவரிக்கப்பட்டிருக்கும் உயர் மின்னழுத்த சுற்றமைப்புப் பிரிகலன்களைப் போல, இவையும் மின்மாற்றிகள் மூலமாக மின் உணர்த்தும் பாதுகாப்பு உணர்த்திகளால் இயக்கப்படுகின்றன. எம்வி பிரிகலன்களின் குணாதிசயங்கள் ஐஈசி 62271 போன்ற சர்வதேச தரங்களால் அளிக்கப்படுகின்றன. மித-மின்னழுத்த சுற்றமைப்புப் பிரிகலன்கள் உள்ளமைக்கப்பட்ட வெப்ப அல்லது காந்த மிகை மின்னோட்ட உணரிகளை விடுத்து எப்பொழுதும் தனியான மின்னோட்ட உணரிகள் மற்றும் பாதுகாப்பமைப்பு உணர்த்திகளையே பயன்படுத்துகின்றன.
3000 ஏ வரை அறுதியிடப்பட்ட மின்னோட்டத்தை கொண்டுள்ள இந்தப் பிரிகலன்கள் ஒரு வெற்றிடக் கலத்தில் மின்வில் சுடரை உருவாக்கி அணைப்பதன் மூலம் மின்னோட்டத்தை தடை செய்கின்றன. இவை பொதுவாக 35,000 வி வரை உள்ள மின்னழுத்தங்களுக்கு பயன்படுகின்றன; இது மித-மின்னழுத்த வரிசையில் உள்ள மின்சக்தி அமைப்புகளுக்கு ஏறத்தாழ ஒத்ததாக இருக்கும். வெற்றிட சுற்றமைப்புப் பிரிகலன்கள் பழுதுபார்க்கும் இடைவெளிகளில் காற்று சுற்றமைப்பு பிரிகலன்களை விட அதிக ஆயுள் உடையதாய் இருக்கின்றன.
சில வடிவங்கள் ஒரு உள்ளார்ந்த மின்ம திறப்பு உறுப்பின் மூலம் மைக்ரோபிராசஸர் என்னும் மிகச்சிறு இயக்குவானால் கட்டுப்படுத்தப்பட்டாலும், இவை வழக்கமாக மின்ம இயல் வழியாகவே கட்டுப்படுத்தப்படுகின்றன. பெரும் தொழிற்கூடங்களில் முக்கிய மின்சக்தி பகிர்மானத்திற்காக வழக்கமாகப் பயன்படுத்தப்படும் இதில் இலகுவான பராமரிப்பிற்காக வெளியில் இழுக்கும் இணைப்புகளில் பிரிகலன்கள் அமைக்கப்படுகின்றன.
மித-மின்னழுத்த சுற்றமைப்புப் பிரிகலன்கள் மின்வாய்ச் சட்டங்கள் அல்லது கம்பிகளுடன் பூட்டப்பட்ட இணைப்புகள் மூலமாக சுற்றமைப்புகளுக்குள், குறிப்பாக வெளியிட இணைப்பு முற்றங்களில், இணைக்கப்படலாம். இணைப்பியமைப்பு மின் தொடர்களில் இருக்கும் மித-மின்னழுத்த சுற்றமைப்புப் பிரிகலன்கள் வழக்கமாக வெளியில் இழுக்க ஏதுவாக இருப்பதாகவே அமைக்கப்படுகின்றன; இது பிரிகலனை அதன் இணைப்பிலிருந்து பிரிப்பதற்கு ஒரு மோட்டாரால்-இயக்கப்படும் அல்லது கையால் திருப்பப்படும் அமைப்பினைப் பயன்படுத்தி மின்சக்தி சுற்றமைப்பு இணைப்புகளை பாதிக்காமல் பிரிகலனை நீக்குவதற்கு அனுமதிக்கிறது.
உயர்-மின்னழுத்த சுற்றமைப்புப் பிரிகலன்கள்
thumb|right|115 கேவி பெருமளவு எண்ணெய் சுற்றமைப்புப் பிரிகலன். மின்சார ஆற்றல் அனுப்பிடும் வலை அமைப்புகள் உயர்-மின்னழுத்த பிரிகலன்களால் பாதுகாக்கப்பட்டு கட்டுப்படுத்தப்படுகின்றன. உயர் மின்னழுத்தம் என்பதன் வரையறையானது மாறுபடக்கூடியது, ஆனால் ஆற்றல் அனுப்பீட்டில் வழக்கமாக இதன் பணி நிலை 72.5 கேவி அல்லது அதற்கும் மேலாக இருக்கும் என்று சமீபத்தில் சர்வதேச மின்தொழில் நுட்பவியல் ஆணையம் (ஐஈசி) வரையறுத்திருக்கிறது. உயர்-மின்னழுத்த பிரிகலன்கள் அநேகமாக வரிச்சுருளால்-இயக்கப்படுவதாய், மின்மாற்றிகளின் மூலம் இயங்கும் மின் உணரி பாதுகாப்பு உணர்த்திகள் உடையவையாய் இருக்கின்றன. துணை மின்நிலையங்களில், சாதனங்கள் மற்றும் மின்வாய்களை பல வகையான மிகுசுமை அல்லது தரை/நிலப் பிழைகளிலிருந்து பாதுகாக்க வேண்டியிருப்பதால், பாதுகாப்பு உணர்த்தி அமைப்புகள் பல்கூட்டுத்தொகுதியாக இருக்கக்கூடும்.
உயர்-மின்னழுத்தப் பிரிகலன்களை, அவை மின்வில் சுடரை அணைக்க பயன்படுத்தப்படும் ஊடகத்தின் அடிப்படையில், பரவலாக வகைப்படுத்தப்படுத்தலாம்: இவற்றைத் தயாரிக்கும் சில நிறுவனங்கள் ஏபிபி, ஜிஈ(ஜெனரல் எலெக்ட்ரிக்), அரேவா, மித்சூபிஷி எலெக்ட்ரிக், பென்சில்வேனியா பிரேக்கர், சீமென்ஸ், தோஷிபா, கொன்கார் ஹெச்விஎஸ், மற்றும் பிஹெச்ஈஎல் ஆகியவையாகும்.
சுற்றமைப்புப் பிரிகலன்களில் இருக்கும் பிரிக்கும் எந்திரம் கொண்ட உள்ளடைப்பு இயங்கும் தொடரின் மின்னிலையில் இருந்தால் இயங்கும் தொட்டி என்றும் நில மின்னிலையில் இருந்தால் இயங்காத் தொட்டி  என்றும் வகைப்படுத்தப்படுகின்றன. 765 கேவி அறுதியிடப்பட்ட மின்னழுத்தத்துடன் உயர்-மின்னழுத்த மாறுதிசை மின்னோட்ட சுற்றமைப்புப் பிரிகலன்கள் வழக்கமாகக் கிடைக்கின்றன.
அனுப்பீட்டு அமைப்புகளில் பயன்படுத்தப்படும் உயர்-மின்னழுத்த சுற்றமைப்புப் பிரிகலன்கள் ஒரு முத்தருவாய் மின் தொடரின் மூன்று துருவங்களையும் திறப்பதற்கு பதிலாக, ஒரு துருவத்தைத் திறப்பதற்கு ஏதுவாக இருக்குமாறு அமைக்கப்படலாம். சில வகை பிழைகளில் இது அமைப்பின் ஸ்திரத்தன்மையையும் இருப்பையும் மேம்படுத்தும்.
ஸல்ஃபர் ஹெக்ஸாப்ளூரைட் (எஸ்எஃப்6) உயர்-மின்னழுத்த சுற்றமைப்புப் பிரிகலன்கள்
மின்வில் சுடரை அணைப்பதற்காக ஸல்ஃபர் ஹெக்ஸாஃப்ளூரைட் வாயு சூழ்ந்த தொடுமுனைகளை ஒரு ஸல்ஃபர் ஹெக்ஸாப்ளூரைட் சுற்றமைப்புப் பிரிகலன் பயன்படுத்துகிறது. இவை அநேகமாக அனுப்பீட்டு-நிலை மின்னழுத்தங்களுக்குப் பயன்படுத்தப்படுகின்றன; அடக்கமான வாயு-காப்பிட்ட இணைப்பியமைப்புகளில் இவை பொருத்தப்படலாம். பனி படர்ந்த பருவ நிலைகளில், எஸ்எஃப்6 வாயுவை திரவப்படுத்த வேண்டியிருப்பதால் சுற்றமைப்புப் பிரிகலன்களின் மின்னழுத்தம் குறைவாக அறுதியிடப்பட வேண்டியோ அல்லது கூடுதலாக உஷ்ணப்படுத்த வேண்டியோ இருக்கலாம்.
இதர பிரிகலன்கள்
கீழ்காணும் வகைகள் தனிப் பகுதிகளில் விவரிக்கப்பட்டிருக்கின்றன.
புற இணைப்புகள்
பகுப்பு:கூகுள் தமிழாக்கம்-மின்னியல் பகுப்பு:20-ஆம் நூற்றாண்டுக் கண்டுபிடிப்புகள்
Sulake
சீனாவில் பட்டுத் தொழில்
thumb|The process of making silk from Sericulture by Liang Kai, c. 13th century சீனா உலகின் மிகப்பெரிய பட்டு உற்பத்தியாளராக உள்ளது. சீன பட்டுகளின் பெரும்பகுதி மல்பெரி பட்டுப்புழுக்களில் இருந்து உருவாகிறது. அதன் வாழ்க்கை சுழற்சியில், பூச்சிகள் மல்பெரி மரங்களின் இலைகளை  உணவாக உண்கின்றன. சீனாவில் பட்டுக்கூடு உற்பத்தியில் மல்பெரி அல்லாத பட்டுப்புழுவான  சீன துஸா அந்துப்பூச்சியில் (Antheraea spp.) இருந்து காட்டுப்பட்டு பெற கவனம் செலுத்துகிறது. இந்த அந்துப்பூச்சி பொதுவாக மல்பொி அல்லாத மரங்களின் (எ.கா. ஓக்ஸ்) இலைகளை உண்கின்றன. இதன்   லார்வா ஸ்பின் கர்சர், மல்பெரி பட்டு அந்துப்பூச்சிகளை விட மஞ்சள் நிற இழைகளை உருவாக்குகின்றன.
2005 ஆம் ஆண்டில், உலகளாவிய கச்சா பட்டு உற்பத்தியில் 74 சதவிகிதமும், உலக ஏற்றுமதி சந்தையில் 90 சதவிகிதமும் சீனா பெற்றுள்ளது.
தாெழிற்துறை திட்டங்கள்
சீனாவில்  உற்பத்தி செய்யப்படும் பட்டின் தரம் மற்றும் அளவு இரண்டையும் உயர்த்தும் புதுப்புது வசதிகளை சீன உள்ளூர் அரசாங்கங்கள் அறிமுகப்படுத்தியுள்ளன. இந்த புதிய வசதிகளால் உற்பத்தி மற்றும் விநியோக திறன்களை அதிகப்படுத்துவதால் குறிப்பிடத்தக்க அளவில் வருவாய் அதிகரிக்கும் என மதிப்பிடப்பட்டுள்ளது.
இதில் பலவகையான ஊக்க நடவடிக்கைகள் உள்ளன. இந்த அரசாங்க ஊக்குவிப்புகளில் அரசு நில கொள்கை விதிவிலக்குகள், வரிச்சலுகைகள், திட்ட முன்னுரிமைமுறை (மறுஆய்வு மற்றும் பயன்பாடுகளின் ஒப்புதல்) மற்றும் ஆற்றல் சலுகைகள் (அனுமதி, நிறுவனம், தண்ணீர், மின்சார, எரிவாயு, முதலியன தொடர்பான கட்டணம் தள்ளுபடி பெறலாம்) போன்றவை இந்த அரசாங்க ஊக்கத்தொகைகளில் அடங்கும்.
நிலவியல்
சீனாவின்  கிழக்கு கடற்கரைப் பகுதி அல்லாத நிலப்பகுதிகளில் பட்டுத் தொழில் மேம்பாட்டுக்கு அதிக முக்கியத்துவம் கொடுக்கிறது. அதாவது சீனாவின் மேற்கத்திய பகுதிகளில் நிலவும் அதன் இயற்கை வானிலை மற்றும் மண் நிலைமைகள் காரணமாக அப்பகுதிகளில் பெரும்பாலும் பட்டு உற்பத்தியில் கவனம் செலுத்துகிறது. இவை பெரும்பாலும் சோங்கிங் மற்றும் யுன்னான் பகுதிகள் ஆகும். மேலும் கிழக்கு கடற்கரையோரப் பகுதிகளில் நிலத்தின் விலை மற்றும் ஊதிய செலவு அதிகரித்து வருவதால், பட்டுத் தொழிலானது மேற்கு நோக்கி நகர்கிறது. அரசாங்கத்தின் முன்னுரிமை கொள்கைகளால், சோங்கிங் பகுதியில் பட்டு தொழிலானது குறிப்பிடத்தக்க முன்னேற்றத்தைக் கண்டிருக்கிறது.
வெளிநாட்டு முதலீடு
பட்டு தொழிலை வளர்க்க வெளிநாட்டு முதலீடு உதவியுள்ளது. வெளிநாட்டு முதலீடுகள் உள்ளூர் பட்டு நிறுவனங்களை மேம்படுத்தி, புதிய தொழில்நுட்பத்தைக் கொண்டு வந்துள்ளன
மேற்காேள்கள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள் பகுப்பு:பட்டு பகுப்பு:சீனப் பொருளாதாரம்
வெங்கையா நாயுடு
வெங்கையா நாயுடு (தெலுங்கு: వెంకయ్య నాయుడు) (பிறப்பு: 1 ஜூலை 1949) இந்தியக் குடியரசின் 14வது துணைத் தலைவராக  தேர்ந்தெடுக்கப்பட்டுள்ளவர் ஆவார். 11, ஆகத்து 2017-ம் நாள் பதவி ஏற்கிறார். பாரதிய ஜனதா கட்சியைச் சேர்ந்த ஒரு இந்திய அரசியல் பிரமுகராக இருந்தவர். இவர் நாடாளுமன்ற விவகார அமைச்சராகவும் இருந்தார். மேலும் ஜனா கிருஷ்ணமூர்த்தியைத் தொடர்ந்து 2002 முதல் 2004 வரை பாரதிய ஜனதா கட்சியின் தலைவராகவும் இருந்துள்ளார். ஆந்திராவின் உதயகிரி சட்டமன்றத் தொகுதியிலிருந்து இரண்டு முறை சட்டமன்ற உறுப்பினராக தேர்ந்தெடுக்கப்பட்டுள்ளார். தனது அரசியல் வாழ்வை ஆந்திரா பல்கலைக்கழக கல்லூரிகள் மாணவர் தலைவராக துவங்கினார்.
வெளியிணைப்புகள்
பகுப்பு:1949 பிறப்புகள் பகுப்பு:வாழும் நபர்கள் பகுப்பு:இந்திய அரசியல்வாதிகள் பகுப்பு:ஆந்திரப் பிரதேச அரசியல்வாதிகள் பகுப்பு:பாரதிய ஜனதா கட்சித் தேசியத் தலைவர்கள் பகுப்பு:பதினாறாவது மக்களவை அமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:தெலுங்கு மக்கள் பகுப்பு:இந்தியக் குடியரசுத் துணைத் தலைவர்கள் பகுப்பு:நெல்லூர் மாவட்ட நபர்கள்